Document ID: 32005D0433

ROZHODNUTIE KOMISIE
z 9. júna 2005,
ktorým sa mení a dopĺňa rozhodnutie 92/452/EHS, pokiaľ ide o pracoviská na odber embryí v Spojených štátoch amerických
[oznámené pod číslom K(2005) 1687]
(Text s významom pre EHP)
(2005/433/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 89/556/EHS z 25. septembra 1989 o veterinárnych podmienkach, ktorými sa riadi obchod s embryami domáceho hovädzieho dobytka v rámci Spoločenstva a dovoz týchto embryí z tretích krajín (1), a najmä na jej článok 8 ods. 1,
keďže:
(1)
V rozhodnutí Komisie 92/452/EHS z 30. júla 1992, ustanovujúcom zoznamy pracovísk v tretích krajinách na odber a produkciu embryí s povolením na vývoz embryí hovädzieho dobytka do Spoločenstva (2), sa stanovuje, že členské štáty majú výhradne dovážať embryá z tretích krajín, v ktorých ich odobrali, spracovali a uchovali pracovné skupiny na odber embryí, ktoré sú uvedené v tomto rozhodnutí.
(2)
Spojené štáty americké požiadali o vykonanie zmien a doplnení zoznamu, pokiaľ ide o údaje týkajúce sa tejto krajiny.
(3)
Spojené štáty americké poskytli záruky týkajúce sa súladu s príslušnými pravidlami, ktoré stanovuje smernica 89/556/EHS, a dotyčné pracovisko na odber embryí úradne schválili veterinárne útvary uvedenej krajiny pre vývoz do Spoločenstva.
(4)
Rozhodnutie 92/452/EHS by sa preto malo zodpovedajúcim spôsobom zmeniť a doplniť.
(5)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha k rozhodnutiu 92/452/EHS sa mení a dopĺňa v súlade s prílohou k tomuto rozhodnutiu.
Článok 2
Toto rozhodnutie sa uplatňuje od 17. júna 2005.
Článok 3
Toto rozhodnutie je určené členským štátom.
V Bruseli 9. júna 2005

Labels: 0
3
18
6